ΑΝΑΚΟΙΝΩΣΗ ΤΗΣ ΕΠΙΤΡΟΠΗΣ ΣΤΟ ΣΥΜΒΟΥΛΙΟ - Χρηματοοικονομικές πληροφορίες σχετικά με τα Ευρωπαϊκά Ταμεία Ανάπτυξης

ΠΕΡΙΕΧΟΜΕΝΑ

Εισαγωγή

Σύνοψη

1. Κατάσταση ως προς την εκτέλεση των πιστώσεων των Ευρωπαϊκών Ταμείων Ανάπτυξης στις 31 Δεκεμβρίου 2003

1.1. Σύντομο ιστορικό

1.2. Εκτέλεση των πιστώσεων των ΕΤΑ κατά το 2003

1.2.1. Οι αναλήψεις υποχρεώσεων

1.2.2. Οι πληρωμές

1.2.3. Κατανομή των αναλήψεων υποχρεώσεων και των πληρωμών ανά μέσο

1.2.4. Οι χρηματοοικονομικές κινήσεις κατά το 2003

2. Προβλεψη δημοσιονομικησ εκτελεσησ για τα οικονομικα ετη 2004 και 2005

2.1. Επισκόπηση των προοπτικών εκτέλεσης του ΕΤΑ

2.3. Οι αναλήψεις υποχρεώσεων

2.3.1. Το οικονομικό έτος 2004

2.3.2. Το οικονομικό έτος 2005

2.4. Οι πληρωμές

2.4.1. Το οικονομικό έτος 2004

2.4.2. Το οικονομικό έτος 2005

2.5. Προσκλήσεις για την καταβολή συνεισφορών που προβλέπονται για το 2004 και το 2005

2.6. Οι συνεισφορές που πρόκειται να καταβληθούν από τα κράτη μέλη στο πλαίσιο της δεύτερης και τρίτης δόσης 2004

Ακρωνύμια και συντμησεισ

Εισαγωγή

Το παρόν έγγραφο θα επισυναφθεί στο σχέδιο προϋπολογισμού για το 2005, βάσει των συμφωνιών που συνήφθησαν το 1979 στο πλαίσιο της διαδικασίας του προϋπολογισμού.

Το άρθρο 8 παράγραφος 3 του δημοσιονομικού κανονισμού της 27ης Μαρτίου 2003, ο οποίος εφαρμόζεται στο 9ο Ευρωπαϊκό Ταμείο Ανάπτυξης [1], καλούμενο εφεξής «ΕΤΑ», προβλέπει ότι το παρόν έγγραφο θα πρέπει να διατεθεί στο Συμβούλιο μέχρι την 15η Ιουνίου και ότι τα στοιχεία αυτά θα χρησιμεύσουν ως βάση για την ενδιάμεση εκτίμηση των αναλήψεων υποχρεώσεων και των πληρωμών.

[1] EE L 83 της 1.4.2003, σ. 1.

Κατά το πρότυπο των προηγουμένων ετών, στο παρόν έγγραφο εμφαίνονται τα ακόλουθα:

- η κατάσταση εκτέλεσης των ΕΤΑ στις 31.12.2003 .

- οι προβλέψεις εκτέλεσης του προϋπολογισμού για το τρέχον οικονομικό έτος 2004.

- οι προβλέψεις δαπανών για το οικονομικό έτος 2005.

Από τότε που τέθηκε σε ισχύ το 9° ΕΤΑ, οι συνεισφορές καταβάλλονται απευθείας από τα κράτη μέλη στην Ευρωπαϊκή Τράπεζα επενδύσεων (ΕΤΕ) για τα μέσα του 9ου ΕΤΑ τα οποία διαχειρίζεται η ΕΤΕ (την επενδυτική διευκόλυνση και επιδοτήσεις επιτοκίου), ενώ οι συνεισφορές για τα παλαιά μέσα των οποίων τη διαχείριση ασκεί η ΕΤΕ (κεφάλαια επιχειρηματικού κινδύνου και επιδοτήσεις επιτοκίου) εξακολουθούν να διέρχονται μέσω των ταμειακών διαθεσίμων της Επιτροπής. Η παρούσα ανακοίνωση προβαίνει κατά συνέπεια σε σαφή διαχωρισμό μεταξύ, αφενός των πληρωμών της ΕΤΕ στο πλαίσιο του 9ου ΕΤΑ και αφετέρου, των πληρωμών που πραγματοποιεί η Επιτροπή (συμπεριλαμβανομένων εκείνων που αφορούν τα παλαιά μέσα των οποίων τη διαχείριση ασκεί η ΕΤΕ).

Σύμφωνα με το άρθρο 38 του εν λόγω δημοσιονομικού κανονισμού, η παρούσα ανακοίνωση συνοδεύεται από πρόταση απόφασης του Συμβουλίου για την δεύτερη δόση των συνεισφορών που θα πρέπει να καταβληθούν από τα κράτη μέλη κατά το 2004.

Όσον αφορά την εκτέλεση του ΕΤΑ στις 31.12.2003, λεπτομερέστερα στοιχεία θα περιλαμβάνει η ανακοίνωση της Επιτροπής προς το Ελεγκτικό Συνέδριο, το Ευρωπαϊκό Κοινοβούλιο και το Συμβούλιο «Δημοσιονομικοί ισολογισμοί και λογαριασμοί διαχείρισης των ΕΤΑ - οικονομικό έτος 2003» (πρόκειται να δημοσιευθεί).

Σύνοψη

Η Επιτροπή έχει αναπροσαρμόσει, για κάθε μία από τις χώρες ΑΚΕ [2], καθώς και για τις ΥΧΕ [3], την πρόβλεψη των αναλήψεων υποχρεώσεων και των πληρωμών για τα οικονομικά έτη 2004 και 2005. Όπως και κατά το 2003, η Επιτροπή έδωσε ιδιαίτερη προσοχή στην εκτίμηση των πληρωμών ώστε να περιορίσει στο μέγιστο δυνατό βαθμό τον κίνδυνο διατήρησης, εκ μέρους των κρατών μελών, εξαιρετικά υψηλών ποσών στους εθνικούς τους προϋπολογισμούς. Ως συνήθως, οι προβλέψεις αυτές θα επανεξεταστούν στην ανακοίνωση του Οκτωβρίου.

[2] Κράτη της Αφρικής, της Καραϊβικής και του Ειρηνικού

[3] Υπερπόντιες χώρες και εδάφη

Η ΕΤΕ έχει επίσης αναπροσαρμόσει τις προβλέψεις της, είτε πρόκειται για τα μέσα του 9ου ΕΤΑ ή προγενέστερων ΕΤΑ. Οι προβλέψεις αυτές περιλαμβάνονται εξ ολοκλήρου στο παρόν έγγραφο.

Οι αναλήψεις υποχρεώσεων

Παρά το γεγονός ότι η Επιτροπή και η ΕΤΕ υλοποίησαν κατά το 2003 ιδιαίτερα σημαντικές νέες υποχρεώσεις (4.127 εκατ. ευρώ), αρκετά πέραν του στόχου (3.200 εκατ. ευρώ), η πρόβλεψη για το 2004, η οποία ανακοινώθηκε το Νοέμβριο του 2003, είναι ελαφρά αυξημένη (από 3.275 εκατ. ευρώ σε 3.350 εκατ. ευρώ). Η νέα πρόβλεψη της ΕΤΕ ανέρχεται σε 500 εκατ. ευρώ (+50 εκατ. ευρώ), ενώ η πρόβλεψη της Επιτροπής ανέρχεται σε 2.850 εκατ. ευρώ (+25 εκατ. ευρώ). Από αυτά τα 2.850 εκατ. ευρώ που αντιστοιχούν στην πρόβλεψη της Επιτροπής, 250 εκατ. ευρώ προβλέπονται για το νέο μέσο «Υποστήριξη του μέσου στήριξης της ειρήνης στην Αφρική».

Από τις πρώτες εκτιμήσεις για το 2005 προκύπτει ότι θα διατηρηθεί το σχετικά υψηλό επίπεδο των αναλήψεων υποχρεώσεων των 3.420 εκατ. ευρώ.

Από τα προαναφερθέντα ποσά για το 2004 και το 2005, εγκρίθηκαν προσωρινά για το νέο μέσο διευκόλυνσης για το νερό, 75 εκατ. ευρώ και 225 εκατ. ευρώ αντιστοίχως. Η Επιτροπή υπογραμμίζει το γεγονός ότι οι εργασίες βρίσκονται ακόμα σε αρχικό στάδιο και ότι τα εν λόγω ποσά θα πρέπει να ληφθούν υπόψη με επιφύλαξη.

Οι πληρωμές

Το 2003, οι πληρωμές έφθασαν τα 2.431 εκατ. ευρώ (2.427 εκατ. ευρώ για την Επιτροπή και 4 εκατ. ευρώ για την ΕΤΕ), δηλαδή στο υψηλότερο επίπεδο από την έναρξη των συμφωνιών και συμβάσεων στο πλαίσιο συνεργασίας με τις χώρες ΑΚΕ και τις ΥΧΕ. Παρά το γεγονός ότι η Επιτροπή μπόρεσε να επιτύχει τον στόχο της (2.430 εκατ. ευρώ), η υλοποίηση της νέας επενδυτικής διευκόλυνσης από την ΕΤΕ σημείωσε καθυστερήσεις (από τα προβλεπόμενα 70 εκατ. ευρώ, χρησιμοποιήθηκαν μόνο 4 εκατ. ευρώ). Ως εκ τούτου, εάν η Επιτροπή είχε διαθέσει επαρκείς χρηματοοικονομικούς πόρους, θα ήταν σε θέση να εκταμιεύσει συμπληρωματικό ποσό ύψους 270 εκατ. ευρώ. Το ποσό αυτό καταβλήθηκε στις αρχές του οικονομικού έτους 2004.

Για το 2004, η ΕΤΕ αναθεώρησε τις πληρωμές προς τα κάτω (από 260 σε 168 εκατ. ευρώ), η μείωση όμως αυτή υπερκαλύφθηκε με την προς τα άνω αναθεώρηση των πληρωμών που οφείλονται από την Επιτροπή (2.455 εκατ. ευρώ έναντι 2.240 εκατ. ευρώ που υπολογίζονταν το Νοέμβριο του 2003). Συνολικά, οι πληρωμές και για τα δύο όργανα, υπολογίζονται σε 2.623 εκατ. ευρώ, έναντι των 2.500 εκατ. ευρώ που αναφέρονταν στην ανακοίνωση του Νοεμβρίου 2003. Τα στοιχεία αυτά βασίζονται στην υπόθεση ότι οι πληρωμές κατά το 2004 από το μέσο διευκόλυνσης για το νερό, θα ήταν περιορισμένες (εγκρίθηκε ένα κατ' αποκοπή ποσό ύψους 10 εκατ. ευρώ για τη χρηματοδότηση των πληρωμών εκκίνησης του μέσου).

Οι πρώτες προβλέψεις για το 2005 αφορούν ποσό ύψους 2.975 εκατ. ευρώ, από το οποίο, 240 εκατ. ευρώ για την ΕΤΕ (μέσα του 9ου ΕΤΑ), 2.585 εκατ. ευρώ για τα παραδοσιακά μέσα τα οποία διαχειρίζεται η Επιτροπή, ενώ 150 εκατ. ευρώ εγκρίθηκαν, ως συντηρητικό μέτρο, για το μέσο διευκόλυνσης για το νερό. Όσον αφορά το μέσο διευκόλυνσης «Ειρήνη», η Επιτροπή, όπως κατά το 2004 και δεδομένου ότι δεν προβλέπονται ακόμα συγκεκριμένες ενέργειες, δεν έχει προβλέψει επί του παρόντος τη διάθεση ποσών.

Οι προσκλήσεις για συνεισφορά του 2004

Παρά το γεγονός ότι ο συνολικός όγκος των πληρωμών κατά το 2004 αναθεωρήθηκε προς τα άνω, είναι πιθανόν να πραγματοποιηθούν οι αυξημένες αυτές πληρωμές, διατηρώντας παράλληλα σταθερό το συνολικό ποσό των συνεισφορών που πρέπει να καταβληθούν από τα κράτη μέλη κατά το 2004 (2.440 εκατ. ευρώ). Πράγματι, αφενός η ΕΤΕ περάτωσε το οικονομικό έτος 2003 με έναν σχετικά σημαντικό όγκο μη χρησιμοποιηθέντων χρηματοδοτικών πόρων, μειώνοντας τις ανάγκες κατά το 2004. αφετέρου, η Επιτροπή αναθεώρησε προς τα κάτω το επίπεδο των ταμειακών διαθεσίμων κατά τα τέλη του οικονομικού έτους 2004. Η διατήρηση του συνολικού επιπέδου των συνεισφορών, που αναφέρθηκαν στην ανακοίνωση του Νοεμβρίου 2003, παρέχει στο στάδιο αυτό τη δυνατότητα κάλυψης των προβλεπόμενων αναγκών της ΕΤΕ (δεδομένων των συσσωρευμένων αποθεμάτων στα τέλη του 2003), καθώς και εκείνων της Επιτροπής (βλ. πίνακα στο σημείο 2.5). Εφόσον οι προβλέψεις πληρωμών υλοποιηθούν, η ΕΤΕ θα έχει, κατά το 2004, καλύψει πλέον τις ανάγκες της σε κονδύλια, πέραν της πρώτης δόσης που έχει ήδη εισπράξει. Η Επιτροπή καλεί τα κράτη μέλη να καταβάλουν 1.100 εκατ. ευρώ στο πλαίσιο της 2ης δόσης 2004 και το υπόλοιπο (490 εκατ. ευρώ) στο πλαίσιο της τελευταίας δόσης 2004.

Παράλληλα με την παρούσα ανακοίνωση, υποβάλλεται στο Συμβούλιο η πρόταση απόφασης του Συμβουλίου όσον αφορά τη δεύτερη δόση των συνεισφορών. Όσον αφορά την τελευταία δόση, η Επιτροπή και η ΕΤΕ θα επανεκτιμήσουν την κατάσταση τον Οκτώβριο και θα αναπροσαρμόσουν, εφόσον είναι αναγκαίο, τη θέση τους σε συνάρτηση με την εξέλιξη των γεγονότων.

Το μέλλον

Η Επιτροπή και η ΕΤΕ επιβεβαιώνουν τη δέσμευσή τους να λάβουν όλα τα απαραίτητα μέτρα για την ανάληψη των πιστώσεων που έγιναν διαθέσιμες με τη συμφωνία του Κοτονού (περιλαμβανομένων και των υπολοίπων του 6ου, 7ου και 8ου ΕΤΑ που μεταφέρθηκαν στο 9ο ΕΤΑ), μέχρι το τέλος του 2007. Αυτό προϋποθέτει, ωστόσο, ότι η πολιτική κατάσταση σε όλες τις χώρες ΑΚΕ θα είναι τέτοια ώστε να πληρούνται οι αναγκαίες προϋποθέσεις για την εκτέλεση των κεφαλαίων. Πράγματι, οι συμφωνίες συνεργασίας (Λομέ, Κοτονού) βασίζονται στην αρχή της εταιρικής σχέσης μεταξύ της Ένωσης και των χωρών ΑΚΕ, γεγονός που σημαίνει ότι η εκτέλεση των ΕΤΕ εξαρτάται από τις ικανότητες απορρόφησης (πολιτική σταθερότητα, επίπεδο διακυβέρνησης) των χωρών ΑΚΕ. Όσον αφορά τη δημοσιονομική ενίσχυση (προγράμματα διαρθρωτικής προσαρμογής και μέσο ελάφρυνσης του χρέους των υπερχρεωμένων φτωχών χωρών - ΥΦΧ), η οποία αντιπροσωπεύει ένα διαρκώς αυξανόμενο τμήμα της συνολικής στήριξης, η πραγματοποίηση των πληρωμών εξαρτάται από την τήρηση ορισμένων μακροοικονομικών προϋποθέσεων εκ μέρους των χωρών ΑΚΕ. Υπογραμμίζεται, τέλος, ότι ο βαθμός χρησιμοποίησης των κεφαλαίων που καθίστανται διαθέσιμα μέσω της συμφωνίας του Κοτονού θα εξαρτηθεί επίσης από τα αποτελέσματα της ανακατανομής των χορηγήσεων, που θα πραγματοποιηθεί με την ευκαιρία των ενδιάμεσων αναθεωρήσεων κατά το 2004 και των τελικών αναθεωρήσεων που προβλέπονται για το 2006.

Αναθεώρηση των προβλέψεων σχετικά με τις αναλήψεις υποχρεώσεων και τις πληρωμές, που ανακοινώθηκαν το Νοέμβριο του 2003

>???? ?I????>

1. Κατάσταση ως προς την εκτέλεση των πιστώσεων των Ευρωπαϊκών Ταμείων Ανάπτυξης στις 31 Δεκεμβρίου 2003

1.1. Σύντομο ιστορικό [4]

[4] Οι χορηγήσεις που αναφέρονται στο παρόν κεφάλαιο δεν συμπεριλαμβάνονται στο προβλεπόμενο υπό όρους κονδύλι των 1 000 ευρώ.

Ο πίνακας του παραρτήματος 1 παρουσιάζει την ενοποιημένη κατάσταση του 6ου, 7ου, 8ου και 9ου ΕΤΑ για τις χώρες ΑΚΕ και τις ΥΧΕ, στις 31 Δεκεμβρίου 2003. Από τις συνολικές χορηγήσεις [5] ύψους 32.813 εκατ. ευρώ για το 6ο, το 7ο και το 8ο ΕΤΑ, είχαν αναληφθεί υποχρεώσεις για 30.161 εκατ. ευρώ (το 92%). Από το ποσό αυτό, είχαν εκταμιευθεί 23.436 εκατ. ευρώ (το 78%). Μετά από την έναρξη της ισχύος της συμφωνίας του Κοτονού και σύμφωνα με το άρθρο 133 του δημοσιονομικού κανονισμού για το 9ο ΕΤΑ, η Επιτροπή προέβη σε μεταφορά των μη αναληφθέντων ποσών ύψους 2.684 εκατ. ευρώ από τα παλαιά ΕΤΑ στο 9ο ΕΤΑ. Το μεγαλύτερο μέρος των πόρων αυτών μεταφέρθηκε σε εθνικά ενδεικτικά προγράμματα, περιφερειακά ενδεικτικά προγράμματα και σε προγράμματα συνεργασίας μεταξύ κρατών ΑΚΕ.

[5] Πριν τη μεταφορά υπολοίπων στο 9ο ΕΤΑ

Στον κατωτέρω πίνακα εμφαίνεται η κατάσταση του 9ου ΕΤΑ στις 31 Δεκεμβρίου 2003. Λαμβανομένων υπόψη των μεταφορών, το συνολικό ποσό των διαθέσιμων για την Επιτροπή και την ΕΤΕ κονδυλίων ανήλθε κατά το τέλος του έτους σε 15.493 εκατ. ευρώ [6]. Από το ποσό αυτό, αναλήφθηκε κατά το 2003 ποσό ύψους 3.522 εκατ. ευρώ [7] περίπου, με αποτέλεσμα να ανέλξει το συνολικό διαθέσιμο ποσό σε 11.970 εκατ. ευρώ.

[6] Μεταφορά 2.684 εκατ. ευρώ + τα κονδύλια του 9ου ΕΤΑ (12 800 εκατ. ευρώ, μη συμπεριλαμβανομένoυ του υπό όρους προβλεπόμενου κονδυλίου των 1 000 εκατ. ευρώ) + τόκοι ύψους 9 εκατ. ευρώ.

[7] Πρόκειται για ποσά καθαρά, μετά από μείωση των αναλήψεων υποχρεώσεων

>???? ?I????>

Στην ακόλουθη γραφική παράσταση εμφαίνεται η εξέλιξη των αναλήψεων υποχρεώσεων (πριν τις αποδεσμεύσεις) και των πληρωμών (πριν τις εισπράξεις). Από το 1990, ο μέσος όρος των αναλήψεων υποχρεώσεων ήταν περίπου 2.220 εκατ. ευρώ, ενώ οι πληρωμές ήταν της τάξης των 1.675 εκατ. ευρώ.

>??????? ?? ???????>

1.2. Εκτέλεση των πιστώσεων των ΕΤΑ κατά το 2003

Τόσο από άποψη αναλήψεων υποχρεώσεων όσο και από άποψη πληρωμών, οι επιδόσεις του ΕΤΑ κατά το 2003 ήταν ικανοποιητικότερες από την έναρξη των συμφωνιών και συμβάσεων στο πλαίσιο συνεργασίας με τις χώρες ΑΚΕ.

1.2.1. Οι αναλήψεις υποχρεώσεων

Το 2003, η Επιτροπή προέβη σε νέες αναλήψεις υποχρεώσεων ύψους 3.761 εκατ. ευρώ. Η ΕΤΕ, η οποία διαχειρίζεται κατά τρόπο απόλυτα αυτόνομο τα κονδύλια του 9ου ΕΤΑ για το νέο μέσο «επενδυτική διευκόλυνση» και για τις επιδοτήσεις επιτοκίου, ανέλαβε αναλήψεις υποχρεώσεων ύψους 366 εκατ. ευρώ. Ως εκ τούτου, το σύνολο των αναλήψεων υποχρεώσεων ανήλθε σε 4.127 εκατ. ευρώ. Κατά το παρελθόν, είχε διαπιστωθεί ανάλογο ποσό σε ένα και μόνο έτος (4.007 εκατ. ευρώ κατά το έτος 2000). Εντούτοις, το επίπεδο των αναλήψεων υποχρεώσεων στον τομέα του ΕΤΑ θα πρέπει να συσχετιστεί με το ιστορικό του πλαίσιο. Πράγματι, το 2003 αποτέλεσε την απαρχή ενός νέου κύκλου αναλήψεων υποχρεώσεων, λόγω της έναρξης της ισχύος της συμφωνίας του Κοτονού.

Τα αναληφθέντα ποσά στο πλαίσιο των ΕΤΑ 6, 7 και 8 ήταν σχετικά περιορισμένα. Ανέρχονταν αντίστοιχα σε 25 εκατ. ευρώ, 102 εκατ. ευρώ και 447 εκατ. ευρώ, δηλαδή συνολικά σε 574 εκατ. ευρώ. Υπογραμμίζεται ότι, από την έναρξη της ισχύος της συμφωνίας του Κοτονού, την 1η Απριλίου 2003, δεν επιτρεπόταν πλέον η ανάληψη υποχρεώσεων για τα παλαιά ΕΤΑ. Τα ποσά που ήταν ακόμα διαθέσιμα μεταφέρθηκαν στο 9ο ΕΤΑ. Είναι επομένως προφανές το γεγονός ότι μέγα μέρος των αναλήψεων υποχρεώσεων πραγματοποιήθηκε στο πλαίσιο του 9ου ΕΤΑ, δηλαδή ποσό ύψους 3.186 εκατ. ευρώ. Τα χρηματοδοτικά κονδύλια Α (μακροοικονομική στήριξη, τομεακές πολιτικές, κλπ.) αντιπροσώπευαν ποσό ύψους 1.844 εκατ. ευρώ, δηλαδή το 58%.

Η Επιτροπή προέβη σε αποδεσμεύσεις της τάξεως των 365 εκατ. ευρώ, με αποτέλεσμα το σύνολο των καθαρών αναλήψεων υποχρεώσεων να ανέλθει σε 3 396 εκατ. ευρώ για το τμήμα που αφορά την Επιτροπή.

1.2.2. Οι πληρωμές

η Επιτροπή πραγματοποίησε πληρωμές ύψους 2.236 εκατ. ευρώ. Μετέφερε εξάλλου ποσό ύψους 191 εκατ. ευρώ σε λογαριασμό ασφαλείας για το Σουδάν, στο πλαίσιο του μέσου Stabex, γεγονός που αυξάνει τις συνολικές πληρωμές σε 2.427 εκατ. ευρώ [8]. Όσον αφορά την ΕΤΕ, ήταν σε θέση να εκταμιεύσει 4 εκατ. ευρώ στο πλαίσιο της επενδυτικής διευκόλυνσης, γεγονός που αυξάνει το συνολικό ποσό για τα δύο όργανα σε 2.431 εκατ. ευρώ.

[8] Η μεταφορά σε ειδικό λογαριασμό στο πλαίσιο του μέσου Stabex δε αποτελεί πληρωμή με τη λογιστική έννοια. Εντούτοις, το ποσό αυτό έχει συμπεριληφθεί στις εκθέσεις που υποβλήθηκαν κατά το παρελθόν. Για να διατηρηθεί η συνεκτικότητα με τις προγενέστερες παρουσιάσεις, η Επιτροπή προτίμησε να εξακολουθήσει να προσθέτει τα ποσά των εν λόγω πράξεων (πληρωμές και μεταφορά) για το 2003. Η μεταφορά στο πλαίσιο του Stabex ήταν ουσιαστικά η τελευταία που πραγματοποιήθηκε για το εν λόγω παλαιό μέσο.

Οι πληρωμές (συμπεριλαμβανομένης της προαναφερθείσας μεταφοράς) που πραγματοποιήθηκαν από την Επιτροπή κατά το 2003 αποτελούν ένα ρεκόρ για το ΕΤΑ. Υπερβαίνουν τις πραγματοποιηθείσες κατά το 2001 δαπάνες κατά 14% (2.124 εκατ. ευρώ, ποσό που αποτέλεσε, μέχρι την ημερομηνία αυτή, το υψηλότερο στην ιστορία του ΕΤΑ) και οι δαπάνες του 2002 (1.902 εκατ. ευρώ) κατά 28%.

Ο στόχος τον οποίο είχε θέσει η Επιτροπή για το 2003 ήταν 2.430 εκατ. ευρώ (δηλαδή 2.500 εκατ. ευρώ μείον τα 70 εκατ. ευρώ που διατίθενται στην ΕΤΕ για την επενδυτική διευκόλυνση). Κατέστη συνεπώς δυνατό να επιτύχει η Επιτροπή τον στόχο της. Αντίθετα, η ΕΤΕ, με πληρωμές της τάξης των 4 εκατ. ευρώ, δεν μπόρεσε να υλοποιήσει τις προβλέψεις της (70 εκατ. ευρώ), λόγω καθυστερήσεων της υπογραφής, κατά το 2003.

Θα πρέπει να σημειωθεί το γεγονός ότι, λόγω χρηματοοικονομικών προβλημάτων, η Επιτροπή ήταν υποχρεωμένη να αναβάλει την πληρωμή ποσού ύψους 270 εκατ. ευρώ περίπου, κατά την έναρξη του οικονομικού έτους 2004. Αντίθετα, ποσό ύψους 170 εκατ. ευρώ καταβλήθηκε στο πλαίσιο του Παγκόσμιου Ταμείου καταπολέμησης του VIH/sida, της ελονοσίας και της φυματίωσης, μια πληρωμή που πραγματοποιήθηκε εντός του Δεκεμβρίου 2003.

Ενώ το μεγαλύτερο τμήμα των αναλήψεων υποχρεώσεων πραγματοποιήθηκε στο πλαίσιο του 9ου ΕΤΑ, είναι ευνόητο ότι κατά το 2003, κατά την έναρξη του νέου κύκλου ΕΤΑ, οι περισσότερες πληρωμές αφορούσαν ακόμα τα παλαιά ΕΤΑ ( 68 εκατ. ευρώ, 396 εκατ. ευρώ και 1.494 εκατ. ευρώ αντιστοίχως, το 6ο, το 7ο και το 8ο ΕΤΑ, έναντι 278 εκατ. ευρώ στο πλαίσιο του νέου 9ου ΕΤΑ).

Η Επιτροπή προέβη σε εισπράξεις της τάξεως των 56 εκατ. ευρώ, με αποτέλεσμα το σύνολο των καθαρών πληρωμών να ανέλθει σε 2.370 εκατ. ευρώ για το τμήμα που αφορά την Επιτροπή.

1.2.3. Κατανομή των αναλήψεων υποχρεώσεων και των πληρωμών ανά μέσο

Για πληροφοριακούς λόγους, ο ακόλουθος πίνακας παρουσιάζει την κατανομή των δαπανών ανά μέσο, για τα έτη 2002 και 2003.

Εκατ. ευρώ

>???? ?I????>

1.2.4. Οι χρηματοοικονομικές κινήσεις κατά το 2003

Ο ακόλουθος πίνακας παρουσιάζει τα υπόλοιπα στην αρχή και στο τέλος του έτους 2003, τις συνεισφορές τις οποίες κατέβαλαν τα κράτη μέλη στο ΕΤΑ, καθώς και τις πληρωμές. Υπογραμμίζεται ότι η Επιτροπή πέτυχε να περατώσει το οικονομικό έτος 2003 με ταμειακό υπόλοιπο 82 εκατ. ευρώ στους λογαριασμούς τρεχουσών συναλλαγών. Το ποσό αυτό είναι σαφώς χαμηλότερο σε σχέση με τα προηγούμενα έτη και αποδεικνύει ότι η Επιτροπή καταβάλλει κάθε προσπάθεια για την αποτελεσματική χρησιμοποίηση των δημοσιονομικών πόρων τους οποίους τα κράτη μέλη θέτουν στη διάθεσή της. Μολονότι τα κράτη μέλη κατέβαλαν μόνο 72 εκατ. ευρώ από τα 80 εκατ. που είχαν ζητηθεί, εντούτοις, η ΕΤΕπ περάτωσε το έτος με ρευστά διαθέσιμα 68 εκατ. ευρώ, λόγω της υπερεκτίμησης των αναγκών για το εν λόγω πρώτο έτος εφαρμογής της επενδυτικής διευκόλυνσης.

σε εκατ. ευρώ

>???? ?I????>

2. Προβλεψη δημοσιονομικησ εκτελεσησ για τα οικονομικα ετη 2004 και 2005

2.1. Επισκόπηση των προοπτικών εκτέλεσης του ΕΤΑ

Η Επιτροπή επιβεβαιώνει τη δέσμευσή της να λάβει όλα τα απαραίτητα μέτρα για την κινητοποίηση των κονδυλίων που έγιναν διαθέσιμα με τη συμφωνία του Κοτονού (περιλαμβανομένων και των υπολοίπων του 6ου, 7ου και 8ου ΕΤΑ που μεταφέρθηκαν στο 9ο ΕΤΑ), μέχρι το τέλος του 2007. Είναι προφανές ότι ο βαθμός επίτευξης του στόχου αυτού δεν εξαρτάται αποκλειστικά και μόνο από την Επιτροπή. Πράγματι, λόγω της ίδιας της φύσεως των συμφωνιών συνεργασίας (Λομέ, Κοτονού), τουτέστιν, λόγω του ότι βασίζονται στην αρχή της εταιρικής σχέσης, ο ρυθμός εκτέλεσης του ΕΤΑ εξαρτάται από τις ικανότητες απορρόφησης των χωρών ΑΚΕ (επαρκώς σταθερή πολιτική κατάσταση, ελάχιστο επίπεδο διακυβέρνησης, κ.λπ). Αν και η Επιτροπή προσπαθεί να παράσχει τη μέγιστη δυνατή τεχνική βοήθεια στους εθνικούς διατάκτες, δεν μπορεί να αντικαταστήσει τις χώρες ΑΚΕ. Ένα άλλο καθοριστικό στοιχείο θα είναι η ανακατανομή των πόρων, που προβλέπεται με την ευκαιρία των ενδιάμεσων αναθεωρήσεων κατά το 2004 και των τελικών αναθεωρήσεων κατά το 2006.

2.3. Οι αναλήψεις υποχρεώσεων

2.3.1. Το οικονομικό έτος 2004

Προς υπόμνηση:

Στην ανακοίνωση του Νοεμβρίου 2003 [9], η Επιτροπή και η ΕΤΕπ εκτίμησαν το επίπεδο των αναλήψεων υποχρεώσεων που πρέπει να υλοποιηθούν το 2004 σε 3.275 εκατ. ευρώ συνολικά, κατανεμημένων ως εξής:

[9] COM(2003) 720 τελικό της 21.11.2003. ΕΤΑ: Εκτίμηση των αποφάσεων, των εκταμιεύσεων και των συνεισφορών που καταβάλλουν τα κράτη μέλη για τα οικονομικά έτη 2003 και 2004. και πρόβλεψη των αποφάσεων και των εκταμιεύσεων για το διάστημα 2005 έως 2008

* 450 εκατ. ευρώ για τα μέσα που διαχειρίζεται η ΕΤΕπ στο πλαίσιο του 9ου ΕΤΑ, και

* 2.825 εκατ. ευρώ για τα μέσα που διαχειρίζεται η Επιτροπή (συμπεριλαμβανομένων των παλαιών μέσων της ΕΤΕπ).

Τα στοιχεία αυτά δεν ελάμβαναν υπόψη την ενδεχόμενη κινητοποίηση του υπό όρους προβλεπόμενου κονδυλίου ύψους ενός δισεκατομμυρίου. ευρώ, το οποίο αναφέρεται στα άρθρο 2, παράγραφος 2 της εσωτερικής συμφωνίας σχετικά με τη χρηματοδότηση και τη διαχείριση ενισχύσεων της Κοινότητας, η οποία υπογράφηκε στις 18 Σεπτεμβρίου 2000, στις Βρυξέλλες [10].

[10] ΕΕ L 317 της 15.12.2000, σ. 355.

Κατάσταση στις 30 Απριλίου 2004:

* Στο τέλος Απριλίου, η ΕΤΕπ είχε πραγματοποιήσει αναλήψεις υποχρεώσεων για συνολικό ποσό ύψους 60 εκατ. ευρώ στο πλαίσιο του μέσου επενδυτικής διευκόλυνσης (και όχι για επιδοτήσεις επιτοκίου στο πλαίσιο του 9ου ΕΤΑ).

* Όσον αφορά τα μέσα τα οποία διαχειρίζεται η Επιτροπή, είχε αναληφθεί ποσό ύψους 526 εκατ. ευρώ. Υπενθυμίζεται ότι για τις αναλήψεις υποχρεώσεων, η διαδικασία έγκρισης είναι τέτοια ώστε, κατά το πρώτο ήμισυ του έτους, να δημιουργείται ένα σημαντικό «απόθεμα» αναλήψεων υποχρεώσεων «εν αναμονή». Πρόκειται κατά κύριο λόγο για φακέλους οι οποίοι βρίσκονται στο στάδιο της έγκρισής τους από την Επιτροπή και οι οποίοι απαιτούν διαβούλευση με τα κράτη μέλη. Στις αρχές Απριλίου το σχετικό ποσό ανερχόταν σε 768 εκατ. ευρώ. Επομένως, συνολικά, η εκτέλεση αφορούσε ποσό ύψους 1.294 εκατ. ευρώ (οριστικά ποσά και ποσά στο στάδιο της έγκρισης).

Προοπτικές εκτέλεσης για το τέλος του έτους 2004

* Η ΕΤΕπ αυξάνει τις προβλέψεις της για το 2004 από 450 εκατ. ευρώ σε 500 εκατ. ευρώ (+50 εκατ. ευρώ). Από αυτά τα 500 εκατ. ευρώ, 450 εκατ. ευρώ προβλέπονται για την επενδυτική διευκόλυνση και 50 εκατ. ευρώ για ενέργειες επιλέξιμες για επιδοτήσεις επιτοκίου.

* Όσον αφορά την Επιτροπή, από τις νέες εκτιμήσεις για ολόκληρο το 2004, οι οποίες πραγματοποιήθηκαν κατά το πρώτο τρίμηνο του 2004, στο πλαίσιο στενής συνεργασίας μεταξύ κεντρικών και τοπικών υπηρεσιών στις διάφορες χώρες ΑΚΕ, προκύπτει για το εν λόγω έτος ποσό ύψους 2.850 εκατ. ευρώ. Το ποσό αυτό είναι ελαφρά μεγαλύτερο (κατά 25 εκατ. ευρώ) σε σχέση με την πρόβλεψη του περασμένου Νοεμβρίου. Όσον αφορά το μέσο διευκόλυνσης για το νερό, που αποφασίστηκε από το Συμβούλιο το Μάρτιο του 2004, ο ρυθμός της κινητοποίησης κονδυλίων εξακολουθεί να είναι αβέβαιος. Στο στάδιο αυτό, η Επιτροπή έλαβε υπόψη για το 2004 ποσό ύψους 75 εκατ. ευρώ. Η κατάσταση θα αξιολογηθεί εκ νέου στην ανακοίνωση του Οκτωβρίου 2004.

Παρά το γεγονός ότι η Επιτροπή υπερέβη σαφώς τις εκτιμήσεις της κατά το 2003 (3.761 εκατ. ευρώ έναντι των προβλεπομένων 2.855 εκατ. ευρώ), η ικανοποιητική αυτή επίδοση δεν θα έχει αρνητικές επιπτώσεις στον όγκο των προβλεπόμενων για το 2004 αναλήψεων υποχρεώσεων.

* Συνολικά, το αναθεωρημένο ύψος των αναλήψεων υποχρεώσεων ανέρχεται σε 3.350 εκατ. ευρώ (+75 εκατ. ευρώ), εκ των οποίων 500 εκατ. ευρώ (+50 εκατ. ευρώ) για την ΕΤΕπ και 2.850 εκατ. ευρώ (+25 εκατ. ευρώ) για την Επιτροπή.

2.3.2. Το οικονομικό έτος 2005

Παρά το γεγονός ότι στην ανακοίνωση του Νοεμβρίου 2003 η Επιτροπή βάσιζε τις προβλέψεις της για το 2005 στον συνήθη κύκλο των αναλήψεων υποχρεώσεων για τα προηγούμενα ΕΤΑ, στην προκείμενη περίπτωση βασίστηκε σε συγκεκριμένα στοιχεία. Με βάση την υπόθεση, που είναι ακόμα αμφίβολη επί του παρόντος, ότι για το μέσο διευκόλυνσης για το νερό θα αναληφθούν υποχρεώσεις ύψους 225 εκατ. ευρώ, τα σχετικά κονδύλια για το εν λόγω οικονομικό έτος ανέρχονται σε 2.875 εκατ. ευρώ. Όσον αφορά τα νέα μέσα τα οποία διαχειρίζεται η ΕΤΕπ, η τράπεζα προβλέπει ότι θα καταστεί δυνατό να αναληφθούν υποχρεώσεις ύψους 545 εκατ. ευρώ. Κατά συνέπεια, οι συνολικές αναλήψεις υποχρεώσεων (Επιτροπή και ΕΤΕπ) θα είναι της τάξης των 3.420 εκατ. ευρώ (2.875 + 545 εκατ. ευρώ). Η διατήρηση του εν λόγω σχετικά υψηλού επιπέδου εκφράζει τη δέσμευση της Επιτροπής και της ΕΤΕπ να κινητοποιήσουν πλήρως τα κονδύλια που διατέθηκαν με την συμφωνία του Κοτονού.

2.4. Οι πληρωμές

2.4.1. Το οικονομικό έτος 2004

Προς υπόμνηση:

Στην ανακοίνωση του Νοεμβρίου 2003, η Επιτροπή και η ΕΤΕπ υιοθέτησαν για το 2004 την υπόθεση του συνολικού ποσού των 2.500 εκατ. ευρώ, κατανεμημένων ως εξής:

* 260 εκατ. ευρώ για τα μέσα που διαχειρίζεται η ΕΤΕπ στο πλαίσιο του 9ου ΕΤΑ, και

* 2.240 εκατ. ευρώ για τα μέσα που διαχειρίζεται η Επιτροπή (συμπεριλαμβανομένων των παλαιών μέσων της ΕΤΕπ). Η Επιτροπή είχε χαρακτηρίσει αυτή την πρόβλεψη συνετή.

Κατάσταση της εκτέλεσης στις 30 Απριλίου 2004:

* Στις 30 Απριλίου 2004, η ΕΤΕπ είχε πραγματοποιήσει πληρωμές ύψους 19 εκατ. ευρώ.

* Δεδομένου ότι ορισμένα κράτη μέλη κατέβαλαν συνεισφορές 2003 μόλις στις αρχές του έτους 2004, η Επιτροπή ήταν σε θέση να εκταμιεύσει σχετικά νωρίς κατά το 2004 τα 270 εκατ. ευρώ που είχαν τεθεί «σε αναμονή» στα τέλη του 2003, λόγω ανεπάρκειας χρηματοοικονομικών πόρων. Πρόκειται, μεταξύ άλλων, για την καταβολή μιας πρώτης δόσης ύψους 100 εκατ. ευρώ στο πλαίσιο της νέας πρωτοβουλίας ΥΦΧ (ελάφρυνση του χρέους) στην Παγκόσμια Τράπεζα. Η πρωτοβουλία αυτή θεσπίστηκε κατά το θέρος του 2003 και αφορά συνολικά κονδύλια ύψους 460 εκατ. ευρώ. Στο τέλος Απριλίου, είχαν καταβληθεί 660 εκατ. ευρώ και είχαν υποβληθεί προς εξέταση σχέδια συνολικού ύψους 188 εκατ. ευρώ. Λαμβανομένου υπόψη του υφιστάμενου υψηλού ρυθμού των πληρωμών, η Επιτροπή θα μπορούσε να έχει έλλειψη επαρκών ρευστών διαθεσίμων πριν από το θέρος.

Προοπτικές εκτέλεσης για το τέλος του έτους 2004

* Η ΕΤΕπ αναθεώρησε τις προβλέψεις της μειώνοντάς τις από 260 εκατ. ευρώ τον Οκτώβριο 2003 σε 168 εκατ. ευρώ σήμερα (-92 εκατ. ευρώ). H υλοποίηση της νέας επενδυτικής διευκόλυνσης είναι βραδύτερη σε σχέση με την αρχικά προβλεπόμενη. Από αυτά τα 168 εκατ. ευρώ, 163 εκατ. ευρώ αφορούν την επενδυτική διευκόλυνση και 5 εκατ. ευρώ επιδοτήσεις επιτοκίου.

* Όπως και κατά το προηγούμενο έτος, η Επιτροπή έδωσε ιδιαίτερη προσοχή στην επικαιροποίηση των εκτιμήσεων όσον αφορά τις πληρωμές. Για κάθε χώρα πραγματοποιήθηκε μια πρόβλεψη ανά έργο (δέσμευση) και ανά σύμβαση (κατ' εξουσιοδότηση πίστωση). Η νέα πρόβλεψη αφορά συνολικό ποσό ύψους 2.455 εκατ. ευρώ για την Επιτροπή, δηλαδή αύξηση κατά 215 εκατ. ευρώ σε σχέση με το αναμενόμενο ποσό τον Οκτώβριο 2003. Όσον αφορά το μέσο ΥΦΧ (ελάφρυνση του χρέους), όπως προαναφέρθηκε, έχει ήδη καταβληθεί, τον Ιανουάριο 2004, μια πρώτη δόση 100 εκατ. ευρώ στην Παγκόσμια Τράπεζα. Η Επιτροπή δεν δύναται επί του παρόντος να αποφανθεί σχετικά με την αναγκαιότητα εκταμίευσης μιας δεύτερης δόσης πριν από το τέλος του τρέχοντος έτους. Στο στάδιο αυτό, διατέθηκε, ως συντηρητικό μέτρο, ποσό ύψους 50 εκατ. ευρώ. Τέλος, όσον αφορά το μέσο διευκόλυνσης για το νερό, η Επιτροπή ενέκρινε ποσό ύψους 10 εκατ. ευρώ, το οποίο αναμένεται να επιτρέψει τις πληρωμές εκκίνησης του νέου αυτού μέσου. Η κατάσταση θα αξιολογηθεί εκ νέου στην ανακοίνωση του Οκτωβρίου 2004.

* Συνολικά, για την ΕΤΕπ και την Επιτροπή, από την αναθεώρηση των αναγκών προκύπτει ποσό 2.623 εκατ. ευρώ, δηλαδή 123 εκατ. ευρώ περισσότερο σε σχέση με τις εκτιμήσεις του παρελθόντος Νοεμβρίου (2.500 εκατ. ευρώ).

2.4.2. Το οικονομικό έτος 2005

Για το 2005, οι προβλέψεις αναφέρονται σε συνολικό ποσό ύψους 2.975 εκατ. ευρώ, το οποίο αποτελείται από:

* 240 εκατ. ευρώ για την ΕΤΕπ, στο πλαίσιο του 9ου ΕΤΑ, εκ των οποίων 6 εκατ. ευρώ για τις επιδοτήσεις επιτοκίου.

* 2.735 εκατ. ευρώ για τα παραδοσιακά μέσα τα οποία διαχειρίζεται η Επιτροπή, εκ των οποίων:

2.585 εκατ. ευρώ για τα παραδοσιακά μέσα (συμπεριλαμβανομένων των μέσων ΕΤΕπ που έχουν αναληφθεί στο πλαίσιο παλαιών ΕΤΑ) και

150 εκατ. ευρώ από την πρώτη δόση των 250 εκατ. ευρώ, που αποφασίστηκε από το Συμβούλιο το Μάρτιο του 2004 στο πλαίσιο του μέσου διευκόλυνσης για το νερό (προκαταρκτική εκτίμηση)

όσον αφορά το μέσο διευκόλυνσης «Ειρήνη», η Επιτροπή, όπως κατά το 2004 και δεδομένου ότι δεν έχουν εντοπιστεί ακόμα συγκεκριμένες ενέργειες, δεν έχει προβλέψει επί του παρόντος τη διάθεση ποσών.

Τα στοιχεία αυτά, δεδομένου ότι αναφέρονται σε σχετικά μακροπρόθεσμο πλαίσιο, θα πρέπει να ερμηνεύονται με σύνεση. Τούτο ισχύει ιδίως για το μέσο διευκόλυνσης για το νερό, το οποίο βρίσκεται ακόμα σε αρχική φάση.

2.5. Προσκλήσεις για την καταβολή συνεισφορών που προβλέπονται για το 2004 και το 2005

Στον ακόλουθο πίνακα παρατίθεται συνοπτικά η προβλεπόμενη χρηματοοικονομική κατάσταση για τα έτη 2004 και 2005.

σε εκατ. ευρώ

>???? ?I????>

Μολονότι το επίπεδο των πληρωμών αναθεωρήθηκε προς τα άνω σε σχέση με τις εκτιμήσεις που ανακοινώθηκαν το Νοέμβριο (+123 εκατ. ευρώ), είναι πιθανό να επιτευχθεί ο εν λόγω αυξημένος όγκος, διατηρώντας παράλληλα σταθερό το ύψος των ζητούμενων από τα κράτη μέλη χρηματοδοτικών συνεισφορών (2.440 εκατ. ευρώ). Πράγματι, αφενός η ΕΤΕπ περάτωσε το έτος 2003 με σχετικά σημαντικό ταμειακό υπόλοιπο. Το υπόλοιπο αυτό περιορίζει τις ανάγκες χρηματοοικονομικών πόρων κατά το 2004. Αφετέρου, η Επιτροπή αναθεώρησε προς τα κάτω το ταμειακό υπόλοιπο κατά τα τέλη του οικονομικού έτους 2004. Οι σημερινές προβλέψεις αναφέρονται σε ποσό ύψους 102 εκατ. ευρώ, έναντι 173 εκατ. ευρώ που προβλέπονταν το Νοέμβριο του 2003. Το εν λόγω ποσό των 102 εκατ. ευρώ περιλαμβάνει επίσης ένα περιθώριο ορισμένων δεκάδων εκατ. ευρώ, που η Επιτροπή επιθυμεί να διατηρήσει για να μπορέσει να αντιμετωπίσει ενδεχόμενες συμπληρωματικές ανάγκες, όπως για παράδειγμα για το μέσο διευκόλυνσης «Ειρήνη», για το οποίο ουδεμία πρόβλεψη υπάρχει επί του παρόντος.

Μολονότι το συνολικό επίπεδο των συνεισφορών 2004 ενδέχεται να παραμείνει σταθερό, το ποσό που καταβάλλεται στην Επιτροπή αυξάνεται (από 2.180 εκατ. ευρώ σε 2.315 εκατ. ευρώ) σε βάρος του ποσού που καταβάλλεται στην ΕΤΕπ (125 εκατ. ευρώ έναντι 260 εκατ. ευρώ).

Για το 2005, η προκαταρκτική εκτίμηση των συνεισφορών αναφέρεται σε ποσό ύψους 2.900 εκατ. ευρώ περίπου. Η αύξηση των συνεισφορών μεταξύ 2003 και 2005 (εκτιμήσεις) είναι σημαντική (2003 : 2.200 εκατ. ευρώ. 2004 : 2.440 εκατ. ευρώ. 2005 : 2.900 εκατ. ευρώ) και εκφράζει τις αυξανόμενες επιδόσεις του ΕΤΑ.

2.6. Οι συνεισφορές που πρόκειται να καταβληθούν από τα κράτη μέλη στο πλαίσιο της δεύτερης και τρίτης δόσης 2004

Δυνάμει του άρθρου 38 του δημοσιονομικού κανονισμού για το 9ο ΕΤΑ και υπό την προϋπόθεση ότι θα τηρηθούν οι προθεσμίες από όλα τα μέρη, η δεύτερη δόση των συνεισφορών καλύπτει την περίοδο μέχρι τις 21 Νοεμβρίου 2004.

Η ΕΤΕπ κρίνει ότι διαθέτει επαρκή κονδύλια για την κάλυψη της εν λόγω περιόδου και δεν ζητά επομένως συνεισφορές στο πλαίσιο της δεύτερης δόσης.

Αντίθετα, όσον αφορά την Επιτροπή, οι ανάγκες στο πλαίσιο της δεύτερης δόσης παρουσιάζουν έντονη αύξηση. Βασιζόμενη ιδίως στον παραδοσιακό ρυθμό των πληρωμών για την Επιτροπή, στην προς τα άνω αναθεώρηση των πληρωμών 2004 (από 2.240 εκατ. ευρώ σε 2.455 εκατ. Ευρώ) και τελικά στις ανάγκες που ανακοινώθηκαν από την ΕΤΕπ για τα παλαιά μέσα του ΕΤΑ (138 εκατ. ευρώ), η Επιτροπή ζητεί από τα κράτη μέλη να της καταβάλουν 1.100 εκατ. ευρώ στο πλαίσιο της δεύτερης δόσης. Συνολικά, το ποσό της δεύτερης πρόσκλησης, το οποίο θα πρέπει να καταβληθεί στην Επιτροπή, αυξάνεται κατά 290 εκατ. ευρώ.

Όσον αφορά την τελευταία δόση, η ΕΤΕπ κρίνει, με βάση τις πληροφορίες που διαθέτει, ότι δεν απαιτούνται επί του παρόντος κονδύλια. Η Επιτροπή αναμένει να απαιτηθεί η καταβολή του υπολοίπου από τα 2.315 ευρώ, δηλαδή 490 εκατ. ευρώ. Η ΕΤΕπ και η Επιτροπή θα επανεκτιμήσουν την κατάσταση τον Οκτώβριο και θα αναπροσαρμόσουν, εφόσον είναι αναγκαίο, τη θέση τους σε συνάρτηση με την εξέλιξη των γεγονότων.

Στον πίνακα που ακολουθεί εμφαίνονται συνοπτικά η κατάσταση όπως παρουσιάστηκε στην ανακοίνωση του Νοεμβρίου, καθώς και τα αναθεωρημένα στοιχεία. Στον πίνακα του παραρτήματος 2 εμφαίνονται τα ποσά ανά κράτος μέλος.

Δόσεις των συνεισφορών που καταβλήθηκαν ή θα καταβληθούν από τα κράτη μέλη στην ΕΤΕπ και στην Επιτροπή κατά το 2004

σε εκατ. ευρώ

>???? ?I????>

Ακρωνύμια και συντμησεισ

ΑΚΕ Κράτη της Αφρικής, της Καραϊβικής και του Ειρηνικού

ΙΚΣ Ισομερής Κοινοβουλευτική Συνέλευση

ΤΒ Τεχνική βοήθεια.

ΕΤΕπ Ευρωπαϊκή Τράπεζα Επενδύσεων

ΚΑΕ Κέντρο Ανάπτυξης Επιχειρήσεων

ΤΚΓΑΑ Τεχνικό Κέντρο Γεωργικής και Αγροτικής Ανάπτυξης

ΕΤΑ Ευρωπαϊκό Ταμείο Ανάπτυξης

ΕΕΠ Εθνικό Ενδεικτικό Πρόγραμμα

ΠΕΠ Περιφερειακό ενδεικτικό πρόγραμμα

ΥΦΧ Υπερχρεωμένες Φτωχές Χώρες

ΥΧΕ Υπερπόντιες χώρες και εδάφη

ΠΑΡΑΡΤΗΜΑ 1

Ενοποιημένη κατάσταση των ΕΤΑ για τις χώρες ΑΚΕ και τις ΥΧΕ στις 31 Δεκεμβρίου 2003

>???? ?I????>

>???? ?I????>

ΠΑΡΑΡΤΗΜΑ 2

ΣΥΝΕΙΣΦΟΡΕΣ ΣΤΟ ΕΤΑ ΓΙΑ ΤΟ ΟΙΚΟΝΟΜΙΚΟ ΕΤΟΣ 2004 (σε ευρώ)

>???? ?I????>